
SPRENDIMAS
DĖL PRIENŲ RAJONO SAVIVALDYBĖS NEKILNOJAMOJO TURTO PERDAVIMO VALDYTI IR NAUDOTI PANAUDOS TEISE 

2021 m. rugsėjo 30 d. Nr. T3-209
Prienai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 ir 3 dalimis, Prienų rajono savivaldybės turto valdymo, naudojimo ir disponavimo juo tvarkos aprašo, patvirtinto Prienų rajono savivaldybės tarybos 2021 m. balandžio 29 d. sprendimu Nr. T3-115 ,,Dėl Prienų rajono savivaldybės turto valdymo, naudojimo ir disponavimo juo tvarkos aprašo patvirtinimo“, 26.3 papunkčiu, 27 punktu, 30.1.1 papunkčiu, 35.2 papunkčiu ir atsižvelgdama į Pripažinto nereikalingu arba netinkamu (negalimu) naudoti ilgalaikio bei trumpalaikio materialiojo ir nematerialiojo turto nurašymo komisijos 2021 m. rugsėjo 7 d. protokolą Nr. (15.39E)AR4-3855, Prienų baikerių klubo „Raptorial“ 2021-08-02 prašymą, Prienų badmintono klubo 2021-09-03 prašymą ir 2021-09-10 raštą, Prienų rajono savivaldybės taryba n u s p r e n d ž i a: 
1. Perduoti Prienų rajono savivaldybei nuosavybės teise priklausančias ir šiuo metu Prienų rajono savivaldybės administracijos patikėjimo teise valdomas negyvenamąsias patalpas:
1.1.  Prienų badmintono klubui (į. k. 304833042) 5 metams (su galimybe pratęsti 5 metams) negyvenamąją patalpą, kurios indeksas 2-7, plotas 10,60 kv. m, ir atitinkamą dalį bendrojo naudojimo patalpų, kurių indeksai: 1-1, plotas 6,40 kv. m; 1-2, plotas 14,87 kv. m; 2-1 plotas 10,98 kv. m; 2-2, plotas 6,28 kv. m; 2-3, plotas 7,84 kv. m; 2-4, plotas 4,85 kv. m; 2-5, plotas 11,21 kv. m, iš viso 13,46 kv. m (nekilnojamojo turto kadastro ir registro byloje pastatas pažymėtas 2C3p, unik. Nr. 6998-0000-3013, reg. Nr. 20/175228), esančias Dariaus ir Girėno g. 4, Prienų m.;
1.2. Prienų baikerių klubui „Raptorial“ (į. k. 302681397) 5 metams (su galimybe pratęsti 5 metams) negyvenamąją patalpą, kurios indeksas 1-4, plotas 77,07 kv. m, ir 1/2 dalį bendrojo naudojimo patalpos, kurios indeksas 1-1, plotas 8,03 kv. m, iš viso 81,09 kv. m (nekilnojamojo turto kadastro ir registro byloje pastatas pažymėtas 1F1p, unik. Nr. 6994-0000-6012, reg. Nr. 20/175593), esančias Vytenio g. 3, Prienų m.
2. Nustatyti, kad sprendimo 1 punkte nurodytas turtas turi būti naudojamas panaudos gavėjų veikloms (išskyrus komercinę veiklą) vykdyti.
3. Įgalioti Prienų rajono savivaldybės administracijos direktorių pasirašyti 1 punkte nurodytų negyvenamųjų patalpų panaudos sutartis bei perdavimo–priėmimo aktus.
Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

